Ystävälleni
Muistan sua ensimmäisen
 Leivon laulaisa laella,
 Pouta polviin povilla;
 Muistan – myöski ensimmäisen
 Kullaisen kukan kuvasta
 Lähteen silmäsä, sulosa –
 Millon muistelet minua?
      Millon?

 Muistan sua sulosimman
 Ajan, armahin, ihanin,
 Jon’ ei öillään sammu’ päivä
 Muistan – kukkuisa käkien,
 Pikku lintuin livertäisä,
 Haju tuomikon nenillä –
 Millon muistelet minua?
      Millon?

 Muistan sua suhinasa
 Raju-tuulten tuuvittaisa
 Kellastuneita ketoja;
 Muistan – kuin sekeenen taivas
 Kuvauupi, kuutamolla,
 Jäisen järven iljanneisa –
 Millon muistelet minua?
      Millon?

 Muistan sua, koska korvet
 Seisovat lumi sovissa,
 Päivän mentyä pesäänsä;
 Muistan – tuolla korkialla
 Revon tulten tuprutesa,
 Joski taivas ois tulesa –
 Millon muistelet minua?
      Millon?

 Muistan sua kuun ikäni,
 Päivän puolelle soluisa,
 Päivän puolelta soluisa;
 Muistan hengiteltyäni –
 Muistan täällä, muistan tuolla
 Tuolla taivaassa sinua,
 Millon muistelet minua?
      Millon?

Lähde: Varpio, Yrjö & Liisi Huhtala (toim.) 1999: Hurskaista lauluista ilostelevaan romaaniin. Sivu 300. Suomen kirjallisuushistoria 1. SKS:n Toimituksia 724 : 1. SKS, Helsinki.

Samuel Gustaf Bergh
Runot
1832
Lähdeluokattomat